b'\n_START_ARTICLE_\nWikang Gitnang Bikol\n_START_SECTION_\nMga diyalekto\n_START_PARAGRAPH_\nAng Bikol-Naga, isang diyalekto sa Coastal Bikol na nakabatay sa Canaman, Camarines Sur at ang pundasyon ng Pamantayang Bikol, kasama ng Bikol-Legazpi, na nakabatay sa Lungsod ng Legazpi, ay nauunawaan ng halos lahat ng mananalita ng Bikolano. Sinasalita ito sa una at ikalawang distrito ng Camarines Sur (maliban sa bayan ng Del Gallego, kung saan ang mga naninirahan dito ay mananalita ng wikang Tagalog) at sa bayan ng San Pascual sa lalawigan ng Masbate._NEWLINE_Ang Bikol-Legazpi ay sinasalita sa silangang bahagi ng Albay at sa hilagang bahagi ng lalawigan ng Sorsogon_NEWLINE_Ang iba pang mga diyalekto ay kinabibilangan ng Bikol-Daet, na sinasalita sa Daet at sa mga kalapit na bayan sa Camarines Norte, at ang Bikol-Partido, na sinasalita sa ika-apat na distrito ng Camarines Sur at sa Virac, San Andres at sa katimugang bahagi ng Caramoran sa Catanduanes.\n_START_SECTION_\nPalatunugan\n_START_PARAGRAPH_\nMay 16 katinig sa wikang Bikol: /p, b, d, t, k, \xc9\xa1, s, h, m, n, \xc5\x8b, l, \xc9\xbe, j~\xca\x9d, w~\xca\x8b, \xca\x94/. Hiniram ang walong tunog mula sa mga hiram na salita: /f, v, t\xca\x83, d\xca\x92, \xca\x83, \xca\x92, \xca\x8e, \xc9\xb2/. Itinala ang tatlong patinig bilang /a, i, u/. Ginagamit ang mga patinig na /e, o/ mula sa Kastila.'